8. szonett
Kit hallani zene: mért hallgatod
Kelletlen a zenét? Hisz szép a szépnek
Nem ellene; kéj nem kér bánatot;
S te mért üzöd, mi csak kedved’ szegné meg?
Az édes hangok hű öszhangzatának
Szerelmi frigye téged csak azér’ sért,
Mert mintha téged nyájasan szidnának,
Mért kerülöd a szerelem érzését!
Halld: egyik húr a másnak férje, mint
Kél frigyre azzal s összhangzik hiven,
Mint apa, gyermek, boldog anya, mind
Egy dalt dalolnak valamennyien.
        Szótlan daluk, bár többhang, egybe vész,
        S azt zengi: „Egy magadban semmi lészsz!” 
Versek
Szonettek

en:Sonnet 8 (Shakespeare)
de:William Shakspeare's sämmtliche Gedichte/Sonett VIII
fr:Sonnets de Shakespeare/8
ru:Сонет 8 (Шекспир/Гербель)